Käännythän aina ensisijaisesti lääkärin puoleen, jos kosmetiikan käyttö aiheuttaa ihoreaktioita tai muuta oireilua. Pieni iho-oireilu voi kuitenkin olla normaalia uusia kosmeettisia tuotteita käytettäessä. Iho tarvitsee aikaa tottuakseen uuteen hoitorutiiniin, joten tuotteita olisi hyvä käyttää ainakin muutaman viikon ajan, kunhan oireet ovat lieviä eivätkä vaikuta päivittäiseen elämään. Tämän siirtymävaiheen iho-oireita voivat olla esimerkiksi:
Lievä punoitus tai lehahtelu B3-vitamiinia (niacinamide) ensi kertaa käytettäessä (Hydra Serum)
Lievä hilseily, lehahtelu ja näppylöinti alfahydroksihappoja ensi kertaa käytettäessä (AHA Spray Toner)
Lievä näppylöinti syväpuhdistavaa tuotetta käytettäessä pitkän tauon jälkeen (Detox Masque)
Lievä punoitus, kutina tai kirvely, kun tuotteita levitetään erittäin kuivalle iholle
Lievä punoitus, kuumotus tai lehahtelu, kun kosteutta sitovia tuotteita tai hoitonestettä käytetään kosteusköyhälle iholle
Mikäli tuotteen käytön jälkeen iholla esiintyy vaikeaa ihoärsytystä, kuumotusta, ihottumaa, kellukoita, laaja-alaista näppylöintiä tai selkeitä aknen tai rosacean oireita, lopeta tuotteen käyttö välittömästi. Huuhtele iho lämpöisellä vedellä ja pese iholla oleva tuote pois miedolla puhdistusaineella ja hakeudu tarvittaessa lääkärin hoitoon.